Es-mil-e-ua-net-II-WEB	Alavetz eth marit se n’anèc pendent un instant pr’amor de parlar damb era sua esposa, que tanben auie despareishut, e tornèc de seguit ath costat deth mèn frair e li didec: “Entà arregraïr-te es tòns favors, auem decidit era mia hemna e jo maridar-te damb era nòsta esclaua blanca, qu’ei plan beròia e gentila, e d’aguesta sòrta seràs dera nòsta casa.” E Bacbuk s’imaginèc de seguit qu’ère ua excellenta astúcia dera hemna entà qu’eth podesse entrar liurament ena casa.